text: Hakket svinekød kaldes tilbage
  16 januar 2018 kl. 13.33
  Der er fundet små stykker blødt plast i hakket svinekød. Kødet er solgt i supermarkeder over hele landet.
  Hilton Foods A/S Danmark tilbagekalder hakket svinekød 8 - 12 %, da der er fundet små stykker af blødt plast i produktet, det oplyser Fødevarestyrelsen.
  På grund af plastikstykkerne rådes forbrugerne til enten at smide kødet ud, eller levere det tilbage til butikken, hvor det er købt.
  Kødet er solgt i Fakta-butikker, og drejer sig om Coop Hakket Svinekød, 8-12%, 500g med produktionsdato: 07.01.2018 og mindst holdbar til den 15.01.2018.
  
  
  